IXEF WIS XEMSEṬṬAC
Leebada i geqbel Ṛebbi
Ddyanat meṛṛa eeǧbent i Ṛebbi?
Amek ara neeqel ddin n ṣṣeḥ?
Ass-a, anwi-ten wid i geţeebbiden s ṣṣeḥ Ṛebbi ɣef lqaea?
1. Acu ara nesfaydi ma yella neţţeebad Ṛebbi akken i glaq?
YAHWA ṚEBBI yeţḥebbiṛ mliḥ fell-aneɣ yerna yebɣa a nesfaydi si lewṣayat-is yeččuṛen d leḥmala. Ma neţţeebad-it akken i glaq, a nefṛeḥ w’a nemnee iman-nneɣ seg waṭas n lehmum. Yahwa a ɣ-ibarek w’a ɣ-ieiwen. (Iceaya 48:17) Lameena, llant xilla n ddyanat i d-yeqqaren belli sselmadent tideţ ɣef Ṛebbi. Uyerna, ayen i sselmadent ama ɣef Ṛebbi ama ɣef wayen i geţṛaǧu seg-neɣ yemxallaf mliḥ si ddin ɣer wayeḍ.
2. Amek i nezmer a nẓer anta leebada i geeǧben i Yahwa, yerna anwa lemtel ara ɣ-ieiwnen a nefhem ayagi?
2 Amek ara teẓreḍ anta leebada i geeǧben i Yahwa? Ur teḥwaǧeḍ ara aţ-ţeɣreḍ ayen i sselmadent ddyanat meṛṛa neɣ aţ-ţnadiḍ anwa aselmed seg-sent i gifen wayeḍnin. Yewwi-d kan aţ-ţissineḍ ayen yesselmad s ṣṣeḥ Wedlis Iqedsen ɣef leebada n tideţ. A d-nefk lemtel: ţţilin yedrimen n lekdeb di xilla n tmura. Lukan a k-d-ḍelben a ten-teeqleḍ, amek ara txedmeḍ? Eeni aţ-ţnadiḍ aţ-ţḥefḍeḍ amek yeţwaxdem mkul ṣṣenf n uṣurdi n lekdeb? Ala. Ţţif xiṛ lukan aţ-ţḥefḍeḍ amek i gan (mmugen) iṣurdiyen n ṣṣeḥ. Ma yella teẓriḍ amek i ţwaxedmen, aţ-ţeeqleḍ wid n lekdeb. Ihi, kifkif deg wayen yeenan ddin. Ma neẓra amek ara neeqel anwa i d ddin n ṣṣeḥ, a nfaq anti i d ddyanat n lekdeb.
3. Acu i glaq a nexdem akken a neeǧeb i Ṛebbi?
3 D ayen yesean azal ma neţeebbid Yahwa akken i gebɣa. Geddac n lɣaci i gǧeelen (genwan) belli ddyanat meṛṛa eeǧbent-as. Acu kan, mačči d ayen yesselmad Wedlis Iqedsen. Drus ma nenna-yas kan belli neţţamen s Ṛebbi. Amceggee Bulus yenna-d: “Qqaren belli ssnen Illu, lameena nekṛen-t s lefeayel-nsen; mekṛuhit, d imeuṣa, ur zmiren ara ad xedmen leṣlaḥ.” (Titus 1:16) Ihi, iwakken a neeǧeb i Ṛebbi, ilzem a nelmed d acu i geţṛaǧu seg-neɣ, w’a nexdem ayagi. Eisa yenna-d belli wid ur nxeddem ara lebɣi n Ṛebbi d wid ‘ixeddmen lbaṭel.’ (Matta 7:21-23) Am yedrimen n lekdeb, ddin n lekdeb ur yeswi ara maḍi; yeţţawi-d ula d lemḍerra.
4. Acu i d lmeena n wayen i d-yenna Eisa ɣef sin-nni n iberdan? Sani i geţţawi mkul yiwen seg-sen?
4 Yahwa yefka tagniţ i imezdaɣ meṛṛa n ddunit akken a d-rebḥen tudert n dayem. Acu kan, iwakken a neic i lebda di Lǧennet, yewwi-d a neebed Yahwa akken ilaq w’a neseu tikli i s-ieeǧben si tura. Lameena, xilla ur nqebbel ara ad xedmen ayagi. Daymi i d-yenna Eisa: “Kecmet si tebburt iḍeyqen. Axaṭer, hrawet tebburt, iwsee webrid yeţţawin ɣer nnger, yerna aṭas n wid i geţeeddin seg-s. Lameena, teḍyeq tebburt, iḥreṣ webrid yeţţawin ɣer tudert, yerna drus n wid i ţ-iţţafen.” (Matta 7:13, 14) Ddin n ṣṣeḥ yeţţawi ɣer tudert n dayem. Ddin n lekdeb yeţţawi ɣer nnger. Yahwa ur yebɣi ara ad yenger ula d yiwen. Γef wayagi i geţţak i leibad, anda ma llan, tagniţ akken a t-issinen. (2 Buṭrus 3:9) Ihi nezmer a d-nini belli leebada i ţţaken lɣaci i Ṛebbi ţ-ţamsalt isean azal ameqran: tezmer a sen-d-tawi tudert neɣ lmut.
AMEK ARA NEEQEL DDIN N ṢṢEḤ?
5. S wacu i ţwaeqalen wid ittabaeen ddin n ṣṣeḥ?
5 Amek ara d-afen medden ‘abrid yeţţawin ɣer tudert?’ Eisa issefhem-ed belli ddin n ṣṣeḥ yeţban-ed di temeict n wid i t-itebeen. Yenna-d ɣef wannect-a: “A ten-teeqlem s lfakya-nsen. [...] Kra n ttejṛa yelhan teţţak-ed lfakya yelhan.” (Matta 7:16, 17) Nezmer a d-nini ihi belli wid ittabaeen ddin n ṣṣeḥ ţwaeqalen s tikli-nsen d wayen is i ţţamnen. Γas ur kmilen ara yerna ɣellṭen, ţbanen-d belli xeddmen lmeǧhud akken ad ssiwḍen ɣer lebɣi n Ṛebbi. Tura, a nerr lbal-nneɣ ɣer seţţa leḥwayeǧ s wacu i ţwaeqalen wid ittabaeen ddin n ṣṣeḥ.
6, 7. Amek i ḥesben iqeddacen n Ṛebbi Adlis Iqedsen? Acu n lemtel i d-yeǧǧa Eisa deg wayagi?
6 Iqeddacen n Ṛebbi ţekksen-d aselmed-nsen seg Wedlis Iqedsen. Adlis-agi s yiman-is yeqqar-ed: “Yal tira iqedsen s ɣuṛ Ṛebbi i d-tekka yerna twulem i uselmed, i wusefhem, i nehhu akk-d ţṛebga deg webrid n lḥeqq, iwakken yal aqeddac [taqeddact] n Sidi Ṛebbi ad yili d amdan ikemlen i gwulmen i yal ccɣel yelhan.” (2 Timutawus 3:16, 17, Awal n tudert, 2001) Amceggee Bulus yura i yerfiqen-is imasiḥiyen imeslayen-agi: “Mi tqeblem awal n Yillu i teslam sɣur-nneɣ, testṛeḥbem yis, mačči d awal n wemdan, lameena akken i gella n ṣṣeḥḥ, d awal n Yillu.” (1 Itisalunikiyen 2:13) A d-nefhem ihi belli lefeayel n wid ittabaeen ddin n ṣṣeḥ d wayen is i ţţamnen ur d-kkin ara seg ixemmimen neɣ si lefeayel n leibad; kkan-d seg Wawal i d-iţţuweḥḥan sɣur Ṛebbi.
7 Eisa Lmasiḥ yella d lemtel: yeţţawi-d aselmed-is seg Wawal n Ṛebbi. Yenna di tẓallit i Baba-s n igenwan: “Awal-ik, ţ-ţideţ.” (Yuḥenna 17:17) Yella d win yeţţamnen s Wawal n Ṛebbi, yerna ayen akk yesselmad yeedel d wayen yellan di Tira Iqedsen. Yezga yeqqar-ed: “Yura.” (Matta 4:4, 7, 10) Sakin yeţţebdar-ed aḥric si Tira Iqedsen. Akken i xeddmen daɣen iqeddacen n Ṛebbi ass-agi; ur sselmaden ara ixemmimen i d-yekkan sɣur-sen. Ţţamnen belli Adlis Iqedsen d Awal n Ṛebbi yerna aselmed-nsen ireṣṣa ɣef wayen yuran deg-s.
8. Acu-ţ yiwet ger leḥwayeǧ i xeddmen iqeddacen n Yahwa di leebada-nsen?
8 Wid ittabaeen ddin n ṣṣeḥ ţţeebaden siwa Yahwa yerna sselmaden isem-is. Eisa yenna-d: “Zdat n Ssid, Illu-yik, ara tseǧǧdeḍ, d neţţa kan ara teebdeḍ.” (Matta 4:10) Ihi, iqeddacen n Ṛebbi ur ţţeebaden ula d yiwen nniḍen, ḥaca Yahwa. Sselmaden i medden anwa i d Ṛebbi n ṣṣeḥ yerna anwa i d isem-is; tagi d yiwet ger leḥwayeǧ i xeddmen di leebada-nsen. Yura deg Uhellil 83:18 (MN): “Kečč, i geţţusemman Yahwa, d kečč kan i gellan d Win Elayen ɣef lqaea meṛṛa!” Eisa yeǧǧa-d lemtel n leali imi geawen medden ad issinen isem n Ṛebbi. Yenna deg yiwet n tẓallit: “Sbeggneɣ-d isem-ik i yemdanen i yi-d-teezleḍ si ddunit.” (Yuḥenna 17:6) Akken daɣen ass-a, wid iţţeebaden Ṛebbi s ṣṣeḥ sselmaden i medden isem-is, lmeqsud-is akk-d ṣṣifat-is.
9, 10. Amek i d-ţbegginen imasiḥiyen n ṣṣeḥ leḥmala wway gar-asen?
9 Iqeddacen n Ṛebbi myeḥmalen seg wul yerna bla ma ţnadin ɣef nnfee-nsen kan. Eisa yenna-d: “Atan wamek ara eeqlen medden belli kwenwi d inelmaden-iw: ma temyeḥmalem gar-awen.” (Yuḥenna 13:35) D leḥmala am tagi i llan sean-ţ imasiḥiyen imezwura wway gar-asen. Leḥmala i gebɣa Ṛebbi a ţ-neseu a ɣ-teiwen akken ur nxeddem ara maḥyaf (lxilaf), akken a nḥemmel wid yellan si leǧnas nniḍen, akken a nili di lehna d wiyaḍ, ama d imeṛkantiyen neɣ d iẓawaliyen, ama ṭṭfen imukan elayen neɣ ur ṭṭifen ara. Leḥmala-yagi tesdukkul leibad s tegmaţ taḥeqqanit. (Γer-ed Ikulusiyen 3:14.) Wid itebeen ddyanat n lekdeb ur llin ara ţ-ţawacult ideg i tella leḥmala. Amek i neelem s waya? Imi ur llin ara zzeema seg yiwet n tmurt neɣ seg yiwen wedrum (leeṛc) ţţemyenɣan wway gar-asen. Ma d imasiḥiyen n ṣṣeḥ, nutni ur reffden ara leslaḥ bac ad nɣen atmaten-nsen imasiḥiyen neɣ leibad nniḍen. Yura deg Wedlis Iqedsen: “Atah wayen i d-iţbegginen lxilaf yellan ger warraw n Sidi Ṛebbi d wid n Cciṭan: kra n win ur nteddu ara s lḥeqq neɣ ur nḥemmel ara gma-s ur yelli ara si tarwa n Sidi Ṛebbi. [...] Ilaq a nemyeḥmal wway gar-aneɣ. Mačči am [Kayin] yellan d amcum yenɣa gma-s.”—1 Yuḥenna 3:10-12 (Awal n tudert, 2001); 4:20, 21.
10 Lameena, leḥmala i d-itekken seg wul ur ɣ-teţḥeṛṛim ara kan a nneɣ wiyaḍ. Imasiḥiyen n ṣṣeḥ ssexdamen bla cceḥḥa lweqt-nsen, tazmert-nsen d cci-nsen iwakken ad ţţemeawanen w’ad ţţemseǧhaden. (Ieebṛaniyen 10:24, 25) Ţţemeawanen di cceddat yerna teddun s ṣṣfa akk-d medden meṛṛa. Ṭṭebbiqen ţewṣaya n Wedlis Iqedsen i d-yeqqaren “an-nexdem lxiṛ i yemdanen meṛṛa.”—Igalatiyen 6:10.
11. Acuɣer i glaq a nesteeṛef belli s Eisa Lmasiḥ kan ara d-yawi Ṛebbi leslak?
11 Imasiḥiyen n ṣṣeḥ steeṛfen belli s Eisa Lmasiḥ kan ara d-yawi Ṛebbi leslak. Adlis Iqedsen yeqqar-ed: “Leslak ur d-iţekk ara seg wayeḍ; ala, ur d-iţţunefk ara i yemdanen yisem nniḍen di ddunit swayes i glaq an-neţwasellek.” (Lecɣal 4:12) Akken i t-nwala deg yixef wis 5, Eisa yefka tudert-is d asfel ɣef ddemma n leibad yeţţaɣen awal. (Matta 20:28) Yerna, d neţţa i d Agellid i gesbedd Ṛebbi ɣef Tgelda n igenwan ara iḥekmen lqaea meṛṛa. Ṛebbi yeṭṭalab-aɣ-d a neţţaɣ awal i Eisa w’a nessexdam di tudert-nneɣ ayen yesselmed iwakken a neic i dayem. Daymi i d-yeqqar Wedlis Iqedsen: “Win yumnen s Umemmit isea tudert n dayem; win yugwin ad yamen s Umemmit ur iţwali ara tudert.”—Yuḥenna 3:36.
12. Acu i d lmeena-s m’ur nţekka ara di ddunit?
12 Wid iţţeebaden Ṛebbi s ṣṣeḥ ur ţekkan ara di ddunit. Asmi t-icuṛee lḥakem n Ṛṛuman iwumi qarren Bilaṭus, Eisa yenna-yas: “Tagelda-w mačči si ddunit agi.” (Yuḥenna 18:36) Akken tebɣu tili tmurt ideg i zedɣen, inelmaden n ṣṣeḥ n Eisa llan ddaw n leḥkem n Tgelda n igenwan; ur ţcaraken ara maḍi deg wayen yeenan tasertit (lbulitik). Ur ggaren ara iman-nsen di ccwal n ddunit. Di tama nniḍen, ur ssekcamen ara iman-nsen di lecɣal n walbeeḍ, ama yeqsed ad ibuṭi, ama yeqsed ad iddu d yiwen ukabar (ubaṛti) neɣ yebɣa ad iţekki ger wid iɣef ara buṭin medden. Xas akken ur ţcaraken ara di tsertit, ţqadaren leqwanen. Iwacu? Axaṭer Awal n Ṛebbi yumeṛ i “mkul yiwen ad iḍue lḥukumat elayen.” (Iṛumaniyen 13:1) Ma yella-d lxilaf ger wayen i d-yeṭṭalab Ṛebbi d wayen i d-teṭṭalab tsertit n yiwet tmurt, wid iţţeebaden Ṛebbi s ṣṣeḥ ttabaeen lemtel n yemceggeen, i d-yennan: “Ilaq an-naɣ awal i Yillu mačči i yemdanen.”—Lecɣal 5:29; Marqus 12:17.
13. Amek i ḥesben inelmaden n ṣṣeḥ n Eisa Tagelda n Ṛebbi, yerna acu i xeddmen?
13 Inelmaden n ṣṣeḥ n Eisa ţberriḥen belli ḥaca Tagelda n Ṛebbi i gellan d asirem i yemdanen. Eisa icar-ed: “Linǧil n tgelda ad iţwabecceṛ di ddunit meṛṛa, d cchada, i leǧnas meṛṛa. Imiren a d-teḥḍer taggara.” (Matta 24:14) Inelmaden n ṣṣeḥ n Eisa Lmasiḥ ur ţweṣṣin ara lɣaci ad ţeklen ɣef lḥukumat n yemdanen akken ad frunt iɣeblan-nsen; lameena, ţbecciṛen belli siwa Tagelda n igenwan n Ṛebbi i d asirem i yemdanen. (Ahellil 146:3) Atan wamek i ɣ-isselmed Eisa a neţẓalla ɣef lḥukuma-yagi ikemlen: “Tagelda-k a d-tas, lebɣi-k a d-iḍru di lqaea akken yeḍra deg igenwan.” (Matta 6:10) Awal n Ṛebbi ixebbeṛ-ed belli Tagelda n igenwan “aţ-ţemḥeq, aţ-ţessenger tigeldiwin agi meṛṛa [tid n tura], ma d neţţat aţ-ţdum i dayem.”—Danyil 2:44; Aweḥḥi 16:14; 19:19-21.
14. Elaḥsab-ik, anwa ddin ideg i ṭṭebbiqen ayen akk i d-tecreḍ leebada n ṣṣeḥ?
14 Meyyez ɣef wayen akka i d-neẓra, testeqsiḍ iman-ik: ‘Anwa ddin i greṣṣan aselmed-is meṛṛa ɣef Wedlis Iqedsen yerna i geţeawanen lɣaci ad issinen isem n Yahwa? Anwa ddin ideg i d-teţban leḥmala i geqbel Ṛebbi, ideg i d-iţban liman di Eisa? Anwa ddin ur nţekka ara di ddunit, yerna yeţberriḥen belli ala Tagelda n Ṛebbi i gellan d asirem i yemdanen? Di ddyanat irkel yellan di ddunit, anwa ddin i geṭṭebbiqen ayagi meṛṛa?’ Iban-ed einani belli d ddin n Inagan n Yahwa.—Γer-ed Iceaya 43:10-12.
ACU ARA TXEDMEḌ?
15. Yewwi-d a namen kan belli Ṛebbi yella?
15 Bac a neeǧeb i Ṛebbi, ur d-yewwi ara kan a namen yis. Adlis Iqedsen issefham-ed belli ula d leǧnun ţţamnen belli yella Ṛebbi. (Yeequb 2:19) Acu kan, ur xeddmen ara lebɣi-s yerna ur s-eǧiben ara. Bac a neeǧeb i Ṛebbi, ilzem a namen belli yella w’a nexdem ayen yeţṛaǧu seg-neɣ. Ilaq-aɣ daɣen a neǧǧ ddin n lekdeb w’a nekcem ɣer ddin n ṣṣeḥ.
16. Acu i ɣ-ilaq a t-nexdem deg wayen yeenan ddin n lekdeb?
16 Amceggee Bulus issken-ed belli ur ilaq ara a ncarek di leebada n lekdeb; yekteb: “‘Ffɣet-ed si gar-asen, xḍut-asen, i d-inna Ssid; ur ţnalet acemma ieefnen; nekk ad steṛḥbeɣ yis-wen.’” (2 Ikurintiyen 6:17; Iceaya 52:11) Ihi, imasiḥiyen n ṣṣeḥ xḍan i wayen akk yesean lealaqa d leebada n lekdeb.
17, 18. Acu i d Babil Tameqrant? Acuɣer yeɣṣeb lḥal ‘a d-teffɣeḍ seg-s’?
17 Adlis Iqedsen iţwerri-d belli ddyanat meṛṛa n lekdeb, akken bɣunt ilint, ţekkant di ‘Babil Tameqrant.’ * (Aweḥḥi 17:5) Isem-agi ismektay-ed tamdint n zik n Babil, anda i d-tlul leebada n lekdeb, mbeed lḥemla-nni n waman. Xilla n leḥwayeǧ i sselmaden yerna i xeddmen ass-a di ddyanat n lekdeb nnulfant-ed dinna, acḥal n leqrun aya. Di lemtel, At Babil ţeebbiden iṛebbiten yellan ɣef tlata. Ass-a, ayen umi qqaren Talut, yeeni Ṛebbi yella ɣef tlata, d aselmed yellan d lsas deg waṭas n ddyanat. Meena, Adlis Iqedsen yesselmad einani belli ḥaca yiwen n Ṛebbi n ṣṣeḥ i gellan, Yahwa, yerna Eisa Lmasiḥ d Mmi-s. (Yuḥenna 17:3) At Babil llan diɣen ţţamnen belli imdanen sean taṛwiḥt ur neţmeţţat ara i gţeffɣen si lǧeţţa n win yemmuten yerna i geţţeneeţţaben deg yiwen wemkan n leiqab. Ass-agi, amur ameqran si ddyanat sselmadent belli taṛwiḥt neɣ ṛṛuḥ d ayen ur neţmeţţat ara, i geţţeneeţţaben di tmes.
18 Imi leebada yellan di Babil n zik tezree ass-a di ddunit kamel, nezmer a d-nini ihi belli Babil Tameqrant teţmettil-ed ddyanat n lekdeb s lǧemla. Ṛebbi icar-ed belli Babil-agi Tameqrant aţ-ţeɣli ɣef tikkelt. Tfehmeḍ tura ayɣer d ayen yesean azal meqqren aţ-ţexḍuḍ i wayen akk icudden ɣer Babil Tameqrant? Yahwa yebɣa ‘a d-teffɣeḍ seg-s’ mebla leeḍil, skud i mazal lḥal.—Γer-ed Aweḥḥi 18:4, 8.
19. Acu ara d-trebḥeḍ ma tqeddceḍ ɣef Yahwa?
19 Ma yella tqesdeḍ aţ-ţexḍuḍ i ddin n lekdeb, izmer lḥal a k-rren kra di rrif. Acu kan, ma tqeddceḍ ɣef Yahwa kečč d wegdud-is, a d-trebḥeḍ akteṛ n wayen ara k-iṛuḥen. Aţ-ţeseuḍ xilla n watmaten ţ-ţyessetmatin di ddin, am inelmaden imezwura i gqeblen ad ǧǧen seg yiman-nsen bac ad ḍefren Eisa. Aţ-ţiliḍ deg yiwet n twacult tameqrant n ddunit meṛṛa, ideg i llan imelyan n imasiḥiyen n ṣṣeḥ, ara k-iḥemmlen seg wul. Aţ-ţeseuḍ daɣen asirem-agi iteeddan: aţ-ţeiceḍ i dima “di zzman i d-iţeddun.” (Γer-ed Marqus 10:28-30.) M’ara ieeddi lweqt, wid i k-yeǧǧan ɣef ddemma n wayen i teţţamneḍ ad uɣalen ahat ad ɣren Adlis Iqedsen w’ad qqlen d iqeddacen n Yahwa.
20. Acu i geţṛaǧun ɣer zdat wid yettabaeen ddin n ṣṣeḥ?
20 Adlis Iqedsen yesselmad belli qrib ad yekkes Ṛebbi nniḍam n ddunit-agi tamcumt w’ad yerr deg wemkan-is ddunit tajdiṭ ideg ara yili lḥeqq, ddunit ara yilin ddaw n leḥkem n Tgelda n Ṛebbi. (2 Buṭrus 3:9, 13) Acḥal ara telhu ddunit-a! Di ddunit-agi tajdiṭ, ad yili yiwen n ddin kan, win n ṣṣeḥ. Bla ccekk d ṣṣwab ma yella txedmeḍ ayen i glaqen iwakken a d-ternuḍ ɣer wid iţeebbiden Ṛebbi s ṣṣeḥ. Acu i tenniḍ?
^ § 17 Iwakken aţ-ţfehmeḍ iwacu Babil Tameqrant teţmettil-ed ddyanat n lekdeb s lǧemla, ẓer timerna yeţţusemman: “Amek ara neeqel ‘Babil Tameqrant’?”
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn